Page:Metamorphoses.djvu/158

OVID at sparso capiti vivacis cornua cervi, dat spatium collo summasque cacuminat aures 195 cum pedibusque manus, cum longis bracchia mutat cruribus et velat maculoso vellere corpus additus et pavor est: fugit Autonoeius heros et se tam celerem cursu miratur in ipso ut vero vultus et cornua vidit in unda me miserum" dicturus erat vox nulla secuta est ingemuit: vox illa fuit, lacrimaeque per ora non sua fluxerunt; mens tantum pristina mansit. quid faciat? repetatne domum et regalia tect au lateat silvis? pudor hoc, timor inpedit illud. 205 200 Dum dubitat, videre canes, primique Melampus Ichnobatesque sagax latratu signa dedere, Gnosius Ichnobates, Spartana gente Melampus. inde ruunt alii rapida velocius aura, Pamphagos et Dorceus et Oribasus, Arcades omnes, Nebrophonusque valens et trux cum Laelape Theron et pedibus Pterelas et naribus utilis Agre Hylaeusque fero nuper percussus ab apro deque lupo concepta Nape pecudesque secuta Poemenis et natis comitata Harpyia duobus et substricta gerens Sicyonius ilia Ladon et Dromas et Canace Sticteque et Tigris et Alce et niveis Leucon et villis Asbolus atris praevalidusqueLacon et cursu fortis Aello et Thous et Cyprio velox cum fratre Lycisce et medio nigram frontem distinctus ab albo Harpalos et Melaneus hirsutaque corpore Lachne et patre Dictaeo, sed matre Laconide nati Labros et Agriodus et acutae vocis Hylactor 209 215 220 138